Մանուել Ֆերնանդեշ

Մանուել Ֆերնանդեշ (պորտ.՝ Manuel Fernandes, փետրվարի 5, 1986(1986-02-05), Amadora, Լիսաբոն, Պորտուգալիա), պորտուգալացի պրոֆեսիոնալ ֆուտբոլիստ։ Ներկայումս հանդես է գալիս Լոկոմոտիվ Մոսկվայի և Պորտուգալիայի ազգային հավաքականի կազմում։ Խաղում է կիսապաշտպանի դիրքում։
Պրոֆեսիոնալ ֆուտբոլիստի կարիերան Ֆերնանդեշը սկսել է Բենֆիկայում։ Նա հանդես եկավ Անգլիայում և Իսպանիայում, ինչից հետո 3․5 տարի անցկացրեց Բեշիկթաշում։ 2014 թվականին նա ազատ գործակալի կարգավիճակով միացավ Մոկսվայի Լոկոմոտիվին։
Պորտուգալիայի ազգային հավաքականի կազմում Ֆերնանդեշը սկսեց հանդես գալ 2005 թվականից։ 2018 թվականին նա ընդգրկվեց Պորտուգալիայի՝ աշխարհի առաջնության վերջնական կազմում։


== Ակումբային կարիերա ==


=== Բենֆիկա ===
Ֆերնանդեշը Բենֆիկայի ակադեմիայի սան է։ Իր պրոֆեսիոնալ դեբյուտը նշեց 2004 թվականի փետրվարի 8-ին՝ Բելենենսիշի դեմ խաղում։ Իր առաջին հանդիպումը ՈՒԵՖԱ Գավաթում անցկացրեց փետրվարի 26-ին՝ Ռուսենբորգի դեմ խաղում։ Իր առաջին գոլը պրոֆեսիոնալ կարիերայում խփեց մարտի 7-ին՝ Ժիլ Վիսենտեի դեմ խաղում։
2004-05 մրցաշրջանում Ֆերնանդեշը դարձավ Բենֆիկայի հիմնական կազմի խաղացող՝ օգնելով իր թիմին 11 տարվա դադարից հետո հաղթել Պորտուգալիայի առաջնությունը։ Նա անցկացրեց 37 հանդիպում՝ դառնալով 1 գոլի հեղինակ։ Իր առաջին հանդիպումը Չեմպիոնների Լիգայում անցկացրեց 2005 թվականի սեպտեմբերի 14-ին՝ Լիլի դեմ խաղում։ 2005-06 մրցաշրջանում Ֆերնանդեշը Բենֆիկայի հետ հաղթեց Պորտուգալիայի սուպերգավաթը՝ եզրափակչում պարտության մատնելով Վիտորիա Սետուբալին։ 

2006 թվականի ամռանը Ֆերնանդեշը վարձավճարով տեղափոխվեց Պորտսմութ։ Պորտսմութի կազմում իր դեբյուտը նշեց սեպտեմբերի 19-ին՝ Անգլիայի լիգայի գավաթի Մանսֆիլդ Թաունի դեմ խաղում՝ այս խաղում դառնալով գոլի հեղինակ։ Իր առաջին հանդիպումը Պրեմիեր Լիգայում անցկացրեց սեպտեմբերի 25-ին՝ Բոլտոնի դեմ խաղում։ 2007 թվականի ձմռանը Ֆերնանդեշը վերադարձավ Բենֆիկա՝ Պորտսմութի կազմում անցկացնելով 12 հանդիպում։
2007 թվականի հունվարին Ֆերնանդեշը պայմանագիր կնքեց Բենֆիկայի հետ, ինչից հետո մինչև մրցաշրջանի ավարտ վարձավճարով տեղափոխվեց Էվերտոն։ Ակումբի կազմում իր դեբյուտը նշեց փետրվարի 10-ին՝ Բլեքբուրնի դեմ խաղում։ Իր առաջին գոլը խփեց փետրվարի 24-ին՝ Ուոտֆորդի դեմ խաղում։ Ապրիլի 28-ին՝ Մանչեսթեր Յունայթեդի դեմ խաղում նա դարձավ գոլի հեղինակ, սակայն Էվերտոնը պարտվեց 2-4 հաշվով։


=== Վալենսիա ===
2007 թվականի օգոստոսի 26-ին Ֆերնանդեշը 6 տարվա պայմանագիր կնքեց Վալենսիայի հետ։ Ակումբը նրա համար վճարեց 18 միլիոն եվրո։ Լա Լիգայում իր դեբյուտը նշեց սեպտեմբերի 2-ին՝ Ալմերիայի դեմ խաղում։
2008 թվականի հունվարին Ֆերնանդեշը վարձավճարով վերադարձավ Էվերտոն։ Այստեղ նա անցկացրեց 13 պաշտոնական հանդիպում, որոնցից 12-ը Պրեմիեր Լիգայում։ Ընդհանուր Էվերտոնի կազմում Ֆերնանդեշը անցկացրեց 24 հանդիպում՝ դառնալով 2 գոլի և 4 գոլային փոխանցման հեղինակ։
2008-09 մրցաշրջանում Ֆերնանդեշը վերադարձավ Վալենսիա։ Օգոստոսի 17-ին նա մասնակցեց Իսպանիայի սուպերգավաթի Ռեալ Մադրիդի դեմ առաջին խաղին, սակայն Վալենսիան 2 խաղերի արդյունքում պարտվեց 6-5 հաշվով։ Իր առաջին գոլը Լա Լիգայում Ֆերնանդեշը խփեց հոկտեմբերի 5-ին՝ Վալյադոլիդի դեմ խաղում։ 2010 թվականի հունվարին պորտուգալացին պետք է վարձավճարով տեղափոխվեր Ինտեր Միլան, սակայն նա չկարողացավ անցնել բուժզննումը։


=== Բեշիկթաշ ===
2010 թվականի դեկտեմբերին Ֆերնանդեշը վարձավճարով միացավ Բեշիկթաշին։ Իր դեբյուտը ակումբի կազմում նշեց 2011 թվականի հունվարի 21-ին՝ Բուջասպորի դեմ խաղում։ Փետրվարի 2-ին՝ Թուրքիայի գավաթի Գազիանտեպի դեմ խաղում նա դուբլ ձևակերպեց, ինչի շնորհիվ Բեշիկթաշը հաղթեց 5-0 հաշվով։ 2011 թվականի մայիսի 11-ին՝ Թուրքիայի գավաթի եզրափակչի Իստանբուլ Բաշակշեհիրի դեմ խաղում պորտուգալացին դարձավ 2 գոլային փոխանցման հեղինակ և իրացրեց իր 11-մետրանոցը հետխաղյա հարվածաշարում, ինչի շնորհիվ Բեշիկթաշը նվաճեց Թուրքիայի գավաթը։
2011 թվականի հուլիսին Բեշիկթաշը գնեց Ֆերնանդեշի ամբողջ տրանսֆերը 2 միլիոն եվրոյի դիմաց։ 2012 թվականի սեպտեմբերի 1-ին՝ Կարդեմիր Կարաբյուկսպորի դեմ խաղում նա դարձավ դուբլի հեղինակ, ինչի շնորհիվ Բեշիկթաշը հաղթեց 3-0 հաշվով։ Թուրքական ակումբի կազմում Ֆերնանդեշը անցկացրեց 112 հանդիպում՝ դառնալով 20 գոլի և 41 գոլային փոխանցման հեղինակ։


=== Լոկոմոտիվ Մոսկվա ===
2014 թվականի հունիսի 2-ին Ֆերնանդեշը ազատ գործակալի կարգավիճակով միացավ Լոկոմոտիվ Մոսկվային։ Իր պաշտոնական դեբյուտը ակումբի կազմում նշեց օգոստոսի 3-ին՝ Կրասնոդարի դեմ խաղում։ Իր առաջին գոլը խփեց օգոստոսի 10-ին՝ Արսենալ Տուլայի դեմ խաղում։ 2015 թվականի ապրիլի 8-ին նա դուբլ ձևակերպեց Տորպեդո Մոսկվայի դեմ խաղում՝ օգնելով իր թիմին հաղթել 2-0 հաշվով։ 2014-15 մրցաշրջանում Ֆերնանդեշը Լոկոմոտիվի հետ հաղթեց Ռուսաստանի գավաթը՝ եզրափակչում պարտության մատնելով Կուբանին։
2016 թվականի դեկտեմբերի 1-ին՝ Տոմի դեմ խաղում Ֆերնանդեշը դարձավ գոլի և 3 գոլային փոխանցման հեղինակ։ 2016-17 մրցաշրջանում Լոկոմոտիվը նորից նվաճեց Ռուսաստանի գավաթը՝ եզրափակչում հաղթելով Ուրալին։

2017 թվականի սեպտեմբերի 28-ին՝ Ֆաստավ Զլինի դեմ խաղում Ֆերնանդեշը դարձավ ամենաարագ ֆուտբոլիստը, ով հետ-տրիկ է ձևակերպել Եվրոպայի Լիգայում՝ 3 գոլ խփելով 17 րոպեում։ 2018 թվականի փետրվարի 15-ին՝ Նիսի հետ խաղում Մարիո Բալոտելին դարձավ դուբլի հեղինակ, ինչից հետո Ֆերնանդեշը դարձավ 3 գոլի հեղինակ՝ օգնելով իր թիմին հաղթել 3-2 հաշվով։ 2017-18 մրցաշրջանում Լոկոմոտիվը հաղթեց Ռուսաստանի առաջնությունը`14 տարվա դադարից հետո։


== Միջազգային կարիերա ==
Ֆերնանդեշը ներկայացրել է Պորտուգալիան մինչև 17, մինչև 19 և մինչև 21 տարեկանների հավաքականներում։ Մ21 հավաքականի կազմում նա մասնակցեց 2007 թվականի Եվրոպայի առաջնությանը, սակայն Պորտուգալիան գրավեց միայն 4-րդ տեղը։
Պորտուգալիայի ազգային հավաքական Ֆերնանդեշը առաջին անգամ հրավիրվեց 2005 թվականի փետրվարին։ Իր դեբյուտը նշեց 2005 թվականի փետրվարի 9-ին՝ Իռլանդիայի դեմ խաղում։ Իր առաջին գոլը ազգային հավաքականի կազմում խփեց մարտի 26-ին՝ Կանադայի դեմ ընկերական խաղում։ Իր առաջին պաշտոնական հանդիպումը անցկացրեց 2007 թվականի նոյեմբերի 17-ին՝ Հայաստանի դեմ խաղում։ Ֆերնանդեշը ընդգրկվեց Պորտուգալիայի՝ 2010 թվականի աշխարհի առաջնության համար ընդլայնված կազմում, սակայն այդպես էլ չմասնակցեց առաջնությանը։
2018 թվականի մայիսին Ֆերնանդեշը ընդգրկվեց 2018 թվականի աշխարհի առաջնության համար Պորտուգալիայի հավաքականի 23-հոգանոց կազմում։


== Կարիերայի վիճակագրություն ==


=== Ակումբային վիճակագրություն ===
2018 թվականի մայիսի 28-ի դրությամբ


=== Միջազգային վիճակագրություն ===
2018 թվականի մայիսի 28-ի դրությամբ


=== Միջազգային գոլեր ===


== Նվաճումներ ==


=== Ակումբային ===
ԲենֆիկաՊորտուգալիայի առաջնություն․ 2004–05
Պորտուգալիայի գավաթ․ 2003–04
Պորտուգալիայի սուպերգավաթ․ 2005ՎալենսիաԻսպանիայի գավաթ․ 2007–08ԲեշիկթաշԹուրքիայի գավաթ․ 2010–11Լոկոմոտիվ ՄոսկվաՌուսաստանի առաջնություն․ 2017–18
Ռուսաստանի գավաթ․ 2014–15, 2016–17


== Ծանոթագրություններ ==


== Արտաքին հղումներ ==
Ֆերնանդեշի պաշտոնական Ինստագրամի էջը
Ֆերնանդեշը transfermarkt-ում
Ֆերնանդեշը soccerbase.com-ում
Ֆերնանդեշը WhoScored.com կայքում
Ֆերնանդեշը Էվերտոնի պաշտոնական կայքում Archived 2018-06-11 at the Wayback Machine.
Ֆերնանդեշը Լոկոմոտիվի պաշտոնական կայքում
Ֆերնանդեշը Պրեմիեր Լիգայի պաշտոնական կայքում
Ֆերնանդեշը ՈՒԵՖԱ-ի պաշտոնական կայքում